Diari Oficial de la Generalitat Valenciana


Sumari del DOGV 5826, del 12-08-2008 (2008/9789)

RESOLUCIÓ de 28 de juliol de 2008, de la Direcció General d'Ordenació i Centres Docents i de la Direcció General de Personal, per la qual es dicten i s'aproven instruccions per a l'organització i el funcionament dels conservatoris professionals de música i dansa per al curs 2008-2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5826

Data del DOGV
:   12-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9789


Data del document
:   28-07-2008

Organisme emissor
:   Conselleria d'Educació

Tipus de document
:   Resolució

Descriptors 

:   * legislació escolar
    * educació artística
    * organització de l'ensenyament
    * centre d'ensenyament
    * legislació

RESOLUCIÓ de 28 de juliol de 2008, de la Direcció General d'Ordenació i Centres Docents i de la Direcció General de Personal, per la qual es dicten i s'aproven instruccions per a l'organització i el funcionament dels conservatoris professionals de música i dansa per al curs 2008-2009. [2008/9789]  
La Llei Orgànica 2/2006, de 3 de maig, d'Educació, establix els principis generals que han de regir el sistema educatiu i dedica els articles 48, 49 i 50 a l'ordenació de les ensenyances elementals i professionals de Música i Dansa.  
El Reial Decret 806/2006, de 30 de juny, pel qual s'aprova el calendari d'aplicació de la nova ordenació del sistema educatiu, establix les dates en què s'implantaran les dites ensenyances.  
La Comunitat Valenciana ha publicat els decrets de currículum de les ensenyances elementals i professionals de Música i Dansa.   
La disposició transitòria onze de la Llei Orgànica 2/2006, de 3 de maig, d'Educació, establix que en les matèries que, segons esta llei, es regularan en disposicions reglamentàries ulteriors i, fins que estes no siguen dictades, seran aplicables, en cada cas, les normes d'este rang que ho eren en la data d'entrada en vigor de la dita llei, sempre que no s'oposen al que esta disposa.  
Amb esta finalitat, la present resolució reunix la nova normativa publicada per a adaptar-la al curs escolar 2008-2009.  
Per tot això, en virtut de les competències establides en el Decret 118/2007, de 29 de juliol, del Consell, pel qual s'establix el reglament orgànic de la Conselleria d'Educació, estes direccions generals resolen:  
U. Àmbit d'aplicació  
La present resolució serà aplicable, per al curs 2008-2009, en els conservatoris de música i dansa que impartisquen ensenyances elementals i professionals de Música i Dansa de la Comunitat Valenciana.  
Dos. Calendari d'implantació  
Una vegada implantades amb caràcter general, les ensenyances elementals de Música i Dansa; així com els quatre primers cursos de les ensenyances professionals de Música i de Dansa, l'any acadèmic 2008-2009, s'implantaran els cursos quint i sext de les ensenyances professionals de Música i de Dansa i quedarà extingit el tercer cicle de les ensenyances de grau mitjà vigents fins al moment.  
Tres. Currículum  
Des del punt de vista curricular, seran aplicables els distints decrets aprovats pel ple del Consell i publicats en el Diari Oficial de la Comunitat Valenciana del 25 de setembre de 2008:  
El Decret 156/2007, de 21 de setembre, del Consell, pel qual s'establix el currículum de les ensenyances professionals de Dansa i s'hi regula l'accés.  
El Decret 157/2007, de 21 de setembre, del Consell, pel qual s'establix el currículum de les ensenyances elementals de Dansa i s'hi regula l'accés.  
El Decret 158/2007, de 21 de setembre, del Consell, pel qual s'establix el currículum de les ensenyances professionals de Música i s'hi regula l'accés.  
El Decret 159/2007, de 21 de setembre, del Consell, pel qual s'establix el currículum de les ensenyances elementals de Música i s'hi regula l'accés.  
Quatre. Accés d'aspirants amb característiques excepcionals  
L'accés, amb caràcter excepcional, a les ensenyances elementals i professionals de Música i Dansa es farà d'acord amb el que disposa la Resolució de 5 d'octubre de 2007, de la Direcció General d'Ordenació i Centres Docents, per la qual es regula l'accés a les ensenyances elementals i professionals de Música i Dansa d'aspirants amb característiques excepcionals, que no reunixen els requisits d'edat (DOCV de 24 d'octubre de 2007).  
Cinc. Alumnat procedent de plans d'estudi anteriors  
L'alumnat amb assignatures pendents, procedent de plans d'estudi anteriors a la posada en marxa de la Llei 2/2006, de 3 de maig, d'Educació, s'incorporarà a les noves ensenyances d'acord amb el que disposa la Resolució de 8 d'octubre de 2007, de la Direcció General d'Ordenació i Centres Docents, per la qual es regula el procediment d'incorporació d'alumnes que cursen ensenyances elementals i professionals de Música i Dansa, amb assignatures pendents, procedents de plans d'estudi anteriors a la Llei Orgànica 2/2006, de 3 de maig, d'Educació (DOCV de 24 d'octubre de 2007).  
Sis. Procés d'admissió i matriculació  
En el marc de l'autonomia dels centres i amb la finalitat d'establir criteris comuns i homogeneïtzar les proves d'accés i la matriculació, a través de la Resolució de 20 de juny de 2008, del director general d'Ordenació i Centres Docents, s'han dictat instruccions sobre el procés d'admissió i matriculació en les ensenyances professionals de Música i Dansa a partir del curs 2007-2008.  
Set. Drets i deures  
Serà aplicable el Decret 39/2008, de 4 d'abril, del Consell, sobre la convivència en els centres docents no universitaris finançats amb fons públics i sobre els drets i deures de l'alumnat, dels pares, les mares, els tutors o tutores, el professorat i el personal d'administració i servicis (DOCV de 9 d'abril de 2008).  
Huit. Llibre de Qualificacions  
Amb relació al llibre de qualificacions, caldrà ajustar-se al que disposa la Instrucció de 5 de desembre de 2007, de la Direcció General d'Ordenació i Centres Docents, relativa als llibres de qualificacions de les ensenyances professionals de Música i Dansa, i les Instruccions de 8 d'abril de 2008, de la Direcció General d'Ordenació i Centres Docents, relatives als llibres de qualificacions de les ensenyances professionals de Música i de Dansa.  
Nou. Normes reglamentàries  
La disposició transitòria onze de la Llei Orgànica 2/2006, de 3 de maig, d'Educació, establix que en les matèries que, segons esta llei, es regularan en disposicions reglamentàries ulteriors i, en tant estes no siguen dictades, seran aplicables, en cada cas, les normes d'este rang que ho eren en la data d'entrada en vigor de la dita llei, sempre que no s'oposen al que esta disposa, com és el cas de la Resolució de 27 de maig de 1998 o del Decret 234/1997, del Govern Valencià, pel qual s'aprova el Reglament Orgànic i Funcional dels instituts d'Educació Secundària.  
Deu. Seguiment  
La direcció de cada conservatori complirà i farà complir el que establix esta resolució i adoptarà les mesures necessàries perquè el seu contingut siga conegut per tots els membres de la comunitat educativa.  
La inspecció educativa vetlarà pel compliment del que establix esta resolució.  
Valencia, 28 de julio de 2008.- El director general d'Ordenació i Centres Docents: Francisco Baila Herrera. El director general de Personal: David Barelles Adsuara.